พิพิธภัณฑสถานแห่งชาติ สุพรรณบุรี
พิพิธภัณฑสถานแห่งชาติ สุพรรณบุรี เป็นพิพิธภัณฑ์ที่ตั้งอยู่ภายในศูนย์ราชการกรมศิลปากร ถนนสุพรรณบุรี-ชัยนาท (ทางหลวงแผ่นดินหมายเลข 340) ตำบลสนามชัย อำเภอเมืองสุพรรณบุรี จังหวัดสุพรรณบุรี จัดแสดงเกี่ยวกับจังหวัดสุพรรณบุรีในด้านโบราณคดี ประวัติศาสตร์ มานุษยวิทยา และศิลปวัฒนธรรมท้องถิ่น

ประวัติ
พิพิธภัณฑสถานแห่งชาติ สุพรรณบุรีจัดตั้งขึ้นตามโครงการพิพิธภัณฑสถานแห่งชาติประจำเมืองเมื่อ พ.ศ. 2538 เพื่อสนองแนวพระราชดำริในสมเด็จพระเทพรัตนราชสุดาฯ สยามบรมราชกุมารี
ส่วนจัดแสดง
อาคารจัดแสดงของพิพิธภัณฑสถานแห่งชาติ สุพรรณบุรีเป็นอาคารทรงไทยประยุกต์ 2 ชั้น ภายในมีพื้นที่ประมาณ 3,200 ตารางเมตร ประกอบด้วยส่วนสำนักงาน ห้องนิทรรศการถาวร ห้องนิทรรศการชั่วคราว ห้องประชุมสัมมนา ห้องคลังเก็บโบราณวัตถุ ห้องศูนย์ข้อมูลเพื่อการค้นคว้า และส่วนให้บริการประชาสัมพันธ์

นิทรรศการถาวรของพิพิธภัณฑ์ประกอบด้วยการผสมผสานระหว่างการจัดแสดงโบราณวัตถุ ศิลปวัตถุ กับสื่อจัดแสดงรูปแบบต่าง ๆ เช่น หุ่นจำลอง ระบบโสตทัศนูปกรณ์ เป็นต้น ภายในพิพิธภัณฑ์แบ่งส่วนจัดแสดงดังนี้ :
* อาคารจัดแสดงชั้นที่ 1
# ห้องเมืองสุพรรณ: จัดแสดงหลักฐานทางประวัติศาสตร์เกี่ยวกับเมืองสุพรรณบุรีที่สำคัญ ได้แก่ ข้อความในจารึกต่าง ๆ ที่ระบุชื่อเมืองสุพรรณบุรี เช่น จารึกพ่อขุนรามคำแหง (จารึกหลักที่ 1), จารึกลานทอง (จารึกวัดส่องคบ 1) และวรรณกรรมชินกาลมาลีปกรณ์ จัดแสดงพัฒนาการทางประวัติศาสตร์ของเมืองสุพรรณบุรี ตั้งแต่สมัยก่อนประวัติศาสตร์จนถึงยุครัตนโกสินทร์ โดยจัดแสดงโบราณวัตถุที่ค้นพบจากโบราณสถานและแหล่งโบราณคดีต่าง ๆ ในจังหวัดสุพรรณบุรี 
# ห้องเมืองยุทธหัตถี: จัดแสดงเกี่ยวกับสงครามยุทธหัตถีระหว่างสมเด็จพระนเรศวรมหาราชและมังกยอชวา (มังสามเกลียด) ผู้เป็นพระมหาอุปราชาแห่งหงสาวดีเมื่อ พ.ศ. 2135 ที่เกิดขึ้นที่ตำบลหนองสาหร่าย ซึ่งเชื่อกันว่าอยู่
ราชาแห่งหงสาวดีเมื่อ พ.ศ. 2135 ที่เกิดขึ้นที่ตำบลหนองสาหร่าย ซึ่งเชื่อกันว่าอยู่ในอำเภอดอนเจดีย์ จังหวัดสุพรรณบุรีในปัจจุบัน จัดแสดงโดยใช้ระบบสื่อโสตทัศนูปกรณ์ประกอบหุ่นจำลองและป้ายคำบรรยาย
# ห้องคนสุพรรณ: จัดแสดงเกี่ยวกับชาติพันธุ์ต่าง ๆ ได้แก่ คนไทยพื้นบ้าน คนไทยเชื้อสายจีน ชาวละว้า ชาวลาวครั่ง เป็นต้น โดยใช้หุ่นจำลองรูปบุคคลในชาติพันธุ์ต่าง ๆ ประกอบฉากบ้านเรือน และเสียงบรรยายร่วมกับสื่อโสตทัศนูปกรณ์
* อาคารจัดแสดงชั้นที่ 2
# ห้องบุคคลสำคัญ: จัดแสดงประวัติของบุคคลสำคัญในจังหวัดสุพรรณบุรี ได้แก่ สมเด็จพระบรมราชาธิราชที่ 1 (ขุนหลวงพะงั่ว), สมเด็จพระอริยวงศาคตญาณ (ปุ่น ปุณฺณสิริ) สมเด็จพระสังฆราช สกลมหาสังฆปริณายกพระองค์ที่ 17, พระมงคลเทพมุนี (สด จนฺทสโร), เจ้าพระยายมราช (ปั้น สุขุม), พระยาเฉลิมอากาศ (สุณี สุวรรณประทีป) และมนตรี ตราโมท
# ห้องศาสนศิลป์สุพรรณบุรี: จัดแสดงศิลปวัตถุ ได้แก่ พระพุทธรูป พระพิมพ์ และงานประณีตศิลป์ จากโบราณสถานสำคัญในจังหวัดสุพรรณบุรี 
# ห้องแหล่งเตาเผาบ้านบางปูน: จัดแสดงหลักฐานเกี่ยวกับแหล่งผลิตเครื่องปั้นดินเผาบ้านบางปูนอายุราวพุทธศตวรรษที่ 15-18 บริเวณสองฝั่งแม่น้ำท่าจีน (แม่น้ำสุพรรณบุรี) ในเขตตำบลพิหารแดง ตำบลโพ
ษที่ 15-18 บริเวณสองฝั่งแม่น้ำท่าจีน (แม่น้ำสุพรรณบุรี) ในเขตตำบลพิหารแดง ตำบลโพธิ์พระยา และตำบลสนามชัย อำเภอเมือง จังหวัดสุพรรณบุรี
# ห้องวรรณกรรมเมืองสุพรรณ: จัดแสดงเกี่ยวกับวรรณกรรมสำคัญ 2 เรื่องที่เกี่ยวข้องกับจังหวัดสุพรรณบุรี ได้แก่ เสภาเรื่อง ขุนช้างขุนแผน และ นิราศสุพรรณ ซึ่งประพันธ์โดยพระสุนทรโวหาร (ภู่) จัดแสดงโดยใช้สื่อระบบโสตทัศนูปกรณ์
# ห้องเพลงพื้นบ้านเมืองสุพรรณ: จัดแสดงเกี่ยวกับความเป็นมาของเพลงพื้นบ้าน เช่น เพลงอีแซว และเพลงเรือ โดยใช้หุ่นจำลองประกอบสื่อโสตทัศนูปกรณ์ และยังมีตู้เพลงสำหรับกดฟังผลงานเพลงลูกทุ่งของศิลปินเพลงลูกทุ่งชาวสุพรรณบุรีที่มีชื่อเสียง ได้แก่ ก้าน แก้วสุพรรณ, สุรพล สมบัติเจริญ, ไวพจน์ เพชรสุพรรณ, สายัณห์ ส
ื่อเสียง ได้แก่ ก้าน แก้วสุพรรณ, สุรพล สมบัติเจริญ, ไวพจน์ เพชรสุพรรณ, สายัณห์ สัญญา, ศรเพชร ศรสุพรรณ และพุ่มพวง ดวงจันทร์
# ห้องสุพรรณบุรีวันนี้: จัดแสดงเกี่ยวกับสภาพทั่วไปของจังหวัดสุพรรณบุรีในปัจจุบัน ทั้งในด้านที่ตั้งและอาณาเขต ประชากร การปกครอง ทรัพยากรธรรมชาติ การศึกษา การกีฬา สภาพเศรษฐกิจ และแหล่งท่องเที่ยว โดยใช้สื่อป้ายคำบรรยาย แผนที่ หุ่นจำลอง และสื่อระบบโสตทัศนูปกรณ์
อ้างอิง

แหล่งข้อมูลอื่น
* 
* 
* พิพิธภัณฑสถานแห่งชาติ สุพรรณบุรี ที่เว็บไซต์พิพิธภัณฑ์เสมือนจริง กรมศิลปากร
* พิพิธภัณฑสถานแห่งชาติ สุพรรณบุรี ที่เว็บไซต์มิวเซียมไทยแลนด์
* พิพิธภัณฑสถานแห่งชาติสุพรรณบุรี ที่เว็บไซต์ฐานข้อมูลพิพิธภัณฑ์ในประเทศไทย ศูนย์มานุษยวิทยาสิรินธร 
* พิพิธภัณฑสถานแห่งชาติ สุพรรณบุรี ที่เว็บไซต์การท่องเที่ยวแห่งประเทศไทย